ПРОТОКОЛ № 1
от заседанието на Комисия по правни и институционални въпроси към Пленума на Висшия съдебен съвет, 
проведено на 9 януари 2017 г.

Днес, 9 януари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА - отсъства
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА 
					НЕЗАБРАВКА СТОЕВА
					КАЛИН КАЛПАКЧИЕВ - отсъства

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Проект на Наредба за воденето, съхраняването и достъпа до регистъра на актовете на съдилищата.

- Проект на Правилник за вътрешния ред за използване на електронен подпис и електронна идентификация от органите на съдебната власт.
Д Н Е В Е Н   Р Е Д: 
I. МЕЖДУНАРОДНА ДЕЙНОСТ:

1. ОТНОСНО: Писмо от Министерство на правосъдието относно определяне на представител от Висшия съдебен съвет за среща със заместник-генералния секретар на ЕК с ресор МСО на 13.01.2017 г.
След проведено гласуване:
„ЗА“ – 4 /четирима/
„ПРОТИВ“ – 2 /двама/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да ОПРЕДЕЛИ Димитър Узунов – представляващ Висшия съдебен съвет за представител на Висшия съдебен съвет за срещата със заместник-генералния секретар на ЕК с ресор МСО на 13.01.2017 г.
1.2. Внася предложението за разглеждане в заседание на Пленума на Висшия съдебен съвет, насрочено за 12.01.2017 г.

2. ОТНОСНО: Командироване на двама представители на Висшия съдебен съвет за участие в среща на Изпълнителния борд на Балканската и Евро-средиземноморска мрежа на съдебните  съвети (БЕСМСС), която ще се проведе на 26 и 27 януари 2017 г. в гр. Тирана, Албания.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОПРЕДЕЛЯ за участие в среща на Изпълнителния борд на Балканската и Евро-средиземноморска мрежа на съдебните съвети (БЕСМСС), която ще се проведе на 26 и 27 януари 2017 г. в гр. Тирана, Албания, както следва:
- Димитър Узунов - представляващ Висшия съдебен съвет;
- Михаил Кожарев - член на Висшия съдебен съвет.
2.2. Предлага на Пленума на Висшия съдебен съвет да КОМАНДИРОВА лицата по т. 2.1.  и един преводач с английски език за участие в среща на Изпълнителния борд на Балканската и Евро-средиземноморска мрежа на съдебните съвети (БЕСМСС), за периода 25-28 януари 2017 г. в гр. Тирана, Албания, както следва:
- Димитър Узунов - представляващ Висшия съдебен съвет;
- Михаил Кожарев - член на Висшия съдебен съвет.
- Саша Николова - преводач от български на английски език и обратно. 
2.3. Пътните разходи, разходите за 3 нощувки, разходите за дневни пари за 4 дни и разходите за медицински застраховки на командированите лица, както и хонорарът на преводача са за сметка на ВСС. 
2.4. ИЗПРАЩА преписката на комисия „Бюджет и финанси“, за сведение и по компетентност. 
2.5. Внася материалите за разглеждане в заседание на Пленума на Висшия съдебен съвет, насрочено за 19.01.2017 г.

3. ОТНОСНО: Писмо от Офиса на Европейската мрежа на съдебните съвети (ЕМСС) с приложен протокол от проведена втора среща на екипа по Проект 1 „Независимост и отчетност & качество на правосъдието – продължение“ и покана за участие в  третата среща на екипа по проекта , която ще се проведе в периода 13-14 февруари 2017 г. , в гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение протокола от срещата на екипа по Проект 1 „Независимост и отчетност & качество на правосъдието – продължение“ на ЕМСС, проведена в периода 8-9 декември 2016 г. в гр. Хага, Холандия. 
3.2. ОПРЕДЕЛЯ за участие в срещата на екипа по Проект 1 „Независимост и отчетност & качество на правосъдието – продължение“ на ЕМСС, която ще се проведе в периода 13-14 февруари 2017 г., в гр. Брюксел, Белгия: 
1. Незабравка Стоева – член на Висшия съдебен съвет;
2. Юлия Ковачева – член на Висшия съдебен съвет;
3. Наталия Андреева – преводач от български на английски език и обратно.
3.3. Предлага на Пленума на Висшия съдебен съвет да КОМАНДИРОВА лицата по т. 3.2. за участие в срещата на екипа по Проект 1 „Независимост и отчетност & качество на правосъдието – продължение“ на ЕМСС, за периода 13-15 февруари 2017 г., в гр. Брюксел, Белгия. 
3.4. Пътните разходи, разходите за две нощувки, разходите за дневни пари за 3 дни, разходите за медицински застраховки, както и разходите за хонорар на преводача са за сметка на Висшия съдебен съвет. 
3.5. ИЗПРАЩА преписката на комисия „Бюджет и финанси“ за сведение и по компетентност. 
3.6. Внася материалите за разглеждане в заседание на Пленума на Висшия съдебен съвет, насрочено за 19.01.2017 г.

Забележка: Съгласно Правилата за възстановяване на разходите за участие в дейностите на ЕМСС, за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

4. ОТНОСНО: Определяне на участник в семинар на Европейската мрежа на съдебните съвети (ЕМСС) на тема: „Електронно правосъдие“, който ще се проведе на 31 март 2017 г., в гр. Амстердам, Кралство Нидерландия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Изпраща материалите на Комисията по професионална квалификация и информационни технологии  към Пленума на Висшия съдебен съвет, за определяне на участник в семинар на ЕМСС на тема „Електронно правосъдие“, който ще се проведе на 31 март 2017 г. в гр. Амстердам, Кралство Нидерландия:
4.2. Комисията по професионална квалификация и информационни технологии да уведоми Комисията по правни и институционални въпроси за взетото решение.

5. ОТНОСНО: Покана от ГД „правосъдие и потребители“, отдел „Съдебни политики и върховенство на закона“ на Европейската комисия, във връзка с предстояща среща на лицата за контакт на националните съдебни системи, която ще се проведе на 17 януари 2017 г., гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Предлага на Пленума на Висшия съдебен съвет да ВЪЗЛОЖИ на Главния секретар на ВСС да командирова Христина Тодорова – директор на дирекция „Международна дейност“ в АВСС, за участие в срещата на лицата за контакт на националните съдебни системи, за периода 16-17 януари 2017 г., гр.Брюксел, Белгия.
5.2. Пътните разходи и разходите за една нощувка са за сметка на Европейската комисия. Пътуването ще се извърши със самолет.
Разходите за дневни пари за два дни и за медицинска застраховка са за сметка на Висшия съдебен съвет.
5.3. ИЗПРАЩА преписката на комисия „Бюджет и финанси” за сведение и по компетентност.
5.4. Внася материалите за разглеждане в заседание на Пленума на Висшия съдебен съвет, насрочено за 12.01.2017 г.

6.  ОТНОСНО: Информация от Офиса на ЕМСС за необходимост от разработване и приемане на нов 4-годишен Работен план на ЕМСС за периода 2017-2020 г., по време на Общото събрание 2017 г., в гр. Париж.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение информацията от Офиса на ЕМСС за разработване на нов 4-годишен Работен план на ЕМСС за периода 2017-2020 г.
6.2. ИЗПРАЩА информацията и въпросника за преглед и коментари по поставените въпроси в срок до 31 януари 2017 г., до членовете на ВСС, които са участвали в проектите и дейностите на ЕМСС в периода 2014 г.-2017 г., както следва:
6.2.1. Соня Найденова – участие в срещи по проект на ЕМСС „Независимост и отчетност на съдебната власт“ (2014-2015)
6.2.2. Галя Георгиева – участие в срещи по проект на ЕМСС „Стандарти V - Дисциплинарни производства по отношение на съдиите“ (2014-2015);
6.2.3. Светла Петкова – участие в срещи по проект на ЕМСС „Стандарти V - Дисциплинарни производства по отношение на съдиите“ (2014-2015);
6.2.4. Васил Петров - участие в срещи по проект на ЕМСС „Стандарти V- Дисциплинарни производства по отношение на съдиите“ (2014-2015);
6.2.5. Каролина Неделчева – участие в срещи по проект на ЕМСС „Независимост и отчетност на съдебната власт“ (2014-2015) и член на проектен екип по проект „Финансиране на съдебната власт“ (2015-2016);
6.2.6. Юлия Ковачева –член на проектен екип по проект на ЕМСС „Независимост и отчетност на съдебната власт“ в периодите 2014-2015 и 2016-2017;
6.2.7. Незабравка Стоева - член на проектен екип по проект на ЕМСС „Независимост и отчетност на съдебната власт“ в периодите 2014-2015 и 2016-2017;
6.2.8. Камен Иванов – член на проектен екип по проект на ЕМСС „Финансиране на съдебната власт“ (2015-2016);
6.2.9. Милка Итова – член на проектни екипи по проекти на ЕМСС „Стандарти VI - Стандарти за представителството на гражданското общество в съдебното управление“ (2015-2016) и „Алтернативно решаване на спорове и обхват на правомощията на съдиите“ (2016-2017), и участие в Регионален семинар за Източен и Югоизточен регион  на тема „Продължителност на съдебния процес“ (Навременност);
6.2.10. Магдалена Лазарова – член на проектен екип по проект на ЕМСС „Стандарти VI - Стандарти за представителството на гражданското общество в съдебното управление“ (2015-2016);
6.2.11. Юлиана Колева - член на проектен екип по проект на ЕМСС „Стандарти VI - Стандарти за представителството на гражданското общество в съдебното управление“ (2015-2016);
6.2.12. Калин Калпакчиев – член на проектен екип по проект „Алтернативно решаване на спорове и обхват на правомощията на съдиите“ (2016-2017);
6.2.13. Елка Атанасова - участие в Регионален семинар за Източен и Югоизточен регион  на тема „Продължителност на съдебния процес“ (Навременност);

7. ОТНОСНО: Възстановяване на разходи от участие на членове на ВСС и представители на съдебната власт в дейностите на Европейската мрежа на съдебните съвети за периода септември – декември 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ОДОБРЯВА попълнените Формуляри за възстановяване на разходи, заедно с всички разходооправдателни документи във връзка с възстановяването на разходи на Висшия съдебен съвет за участие на негови представители и представители на съдебната власт в дейностите на Европейската мрежа на съдебните съвети, за периода септември – декември 2016 г.
7.2. ВЪЗЛАГА на експертите от дирекция „Международна дейност” да изпратят документите по т.1 до Офиса на Европейската мрежа на съдебните съвети.
7.3. ИЗПРАЩА преписката на комисия „Бюджет и финанси”, за сведение и по компетентност.

II. ПРАВНИ ВЪПРОСИ:

8. ОТНОСНО: Анализ за дейността на Висшия съдебен съвет по Закона за предотвратяване и установяване на конфликт на интереси за периода от 03.10.2012 г. до 31.12.2016 г., предоставен от Комисията по предотвратяване и установяване на конфликт на интереси и взаимодействие с ИВСС към ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Приема Анализ за дейността на Висшия съдебен съвет по Закона за предотвратяване и установяване на конфликт на интереси за периода от 03.10.2012 г. до 31.12.2016 г.

9. ОТНОСНО: Писмо от председателя на ВКС относно изготвяне на правила за отводи на магистрати или предложение за изменение и допълнение на законодателството.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Отлага разглеждането на т. 9 за следващо заседание.
9.2. Да се изпрати писмо до Инспектората към Висшия съдебен съвет за предоставяне на информация какви мерки са препоръчани в случаи на констатации за подаване на отвод от магистрати без мотиви. 

10. ОТНОСНО: Писмо от председателя на Районен съд гр. 
Раднево относно право на платен годишен отпуск на съдия, който е бил временно отстранен от работа.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Отлага разглеждането на т. 10 за следващо заседание.

11. ОТНОСНО: Жалби от съдебни заседатели относно направени изчисления по представени касови за месец септември и октомври 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Изпраща жалбите от съдебни заседатели на Комисия „Бюджет и финанси“, по компетентност.

12. ОТНОСНО: Протест от Динка Коларска – прокурор във Върховна административна прокуратура срещу чл. 2 от Правилата за определяне и изплащане на суми за облекло на магистрати, държавни съдебни изпълнители, съдии по вписванията и съдебни служители в органите на съдебната власт, приети с решение на ВСС по протокол № 8 от 28.02.2013 г., т. 18.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Приема за сведение протеста от Динка Коларска – прокурор във Върховна административна прокуратура.

13. ОТНОСНО: Искане от Владимир Пензов – зам. председател на Районен съд гр. Благоевград за даване на становище относно предложение от председателя на съда за смяна на заместник-председател.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Писмото от Владимир Пензов – зам. председател на Районен съд гр. Благоевград да се приложи към материалите по т. 5 от дневния ред за заседнието на Съдийската колегия на Висшия съдебен съвет, насрочено за 10.01.2017 г.

ДОПЪЛНИТЕЛНИ ТОЧКИ:

14. ОТНОСНО: Проект на Наредба за воденето, съхраняването и достъпа до регистъра на актовете на съдилищата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. На основание чл. 26, ал. 3 от Закона за нормативните актове проектът на Наредба за воденето, съхраняването и достъпа до регистъра на актовете на съдилищата да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
14.2. Срокът за предложения и становища по проекта на Наредба за воденето, съхраняването и достъпа до регистъра на актовете на съдилищата, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
14.3. Изпраща проекта на дирекция „Бюджет и финанси“ за финансова обосновка.
14.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

15. ОТНОСНО: Проект на Правилник за вътрешния ред за използване на електронен подпис и електронна идентификация от органите на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. На основание чл. 26, ал. 3 от Закона за нормативните актове проектът на Правилник за вътрешния ред за използване на електронен подпис и електронна идентификация от органите на съдебната власт да се публикува на интернет страницата на Висшия съдебен съвет, ведно с мотивите към нея, съответно доклада и предварителната оценка на въздействието по чл. 20 от с.з.
15.2. Срокът за предложения и становища по проекта на Правилник за вътрешния ред за използване на електронен подпис и електронна идентификация от органите на съдебната власт, публикуван за обществени консултации е 30 дни, съгласно разпоредбата на чл. 26, ал. 4 от Закона за нормативните актове.
15.3. Изпраща проекта на дирекция „Бюджет и финанси“ за финансова обосновка.
15.4. Да се изпрати съобщение до всички административни ръководители в органите на съдебната власт за публикувания проект на Наредбата  в раздел „Обществени консултации“ на интернет страницата на Висшия съдебен съвет.

ЗАМ. ПРЕДСЕДАТЕЛ
НА КОМИСИЯТА:		/П/     
                 ЮЛИЯ КОВАЧЕВА